paragraph_text: Vodio proces povratka prognanih Vukovaraca, a kao župnik posebno članova župne zajednice sv. Josipa Radnika u Borovu naselju. Obnovio je pastoralni i duhovni život vjernika župne zajednice te je obnovio kapelu sv. Josipa, novu crkvu sv. Ane u filijali Lipovača i novu crkvu na mjestu srušene crkve Gospe Fatimske. Osim revitalizacije žive zajednice vjernika i ponovne organizacije Župe sv. Josipa Radnika te materijalne obnove, fra Ante je kao voditelj Caritasa Vukovarskog dekanata karitativno pomagao svim povratnicima, u čemu su mu značajno pomagali i volonteri.